पलसूद | नगर परिषद पलसूद को मप्र शासन ने दो कचरा वाहन दिए गए हैं। इससे स्वच्छता सर्वेक्षण 2018 के तहत हो रहे सफाई के कामों में और तेजी आएगी। नगर परिषद के पास पहले तीन डोर टू डोर कचरा वाहन व तीन ट्रैक्टर-ट्राली हैं। इससे सफाई का कार्य किया जा रहा है। सीएमओ विनोद बार्चे ने बताया दो नए वाहन आने से जिन वार्डों में देरी से पहुंचा जाता था वहां जल्दी पहुंचा जा सकेगा। नगर परिषद द्वारा विभिन्न वार्डों में वॉल पेंटिंग कर स्वच्छता का संदेश भी दिया जा रहा है।